**NÁRODNÁ RADA SLOVENSKEJ REPUBLIKY**

VIII. volebné obdobie

**Návrh**

**ÚSTAVNÝ zákon**

z ... 2023,

**ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti**

Národná rada Slovenskej republiky sa uzniesla na tomto ústavnom zákone:

**Čl. I**

Ústavný zákon č. 493/2011 Z. z. o rozpočtovej zodpovednosti sa mení a dopĺňa takto:

1. V Čl. 4 ods. 1 sa za písmeno c) vkladá nové písmeno d), ktoré znie:

„d) vypracováva a zasiela národnej rade na jej žiadosť k legislatívnym návrhom predkladaným na rokovanie národnej rady v skrátenom legislatívnom konaní stanovisko najmä z hľadiska dôsledkov na rozpočet verejnej správy a dlhodobú udržateľnosť, ak sú dôvodom alebo jedným z dôvodov pre skrátené legislatívne konanie značné hospodárske škody hroziace štátu alebo ak má legislatívny návrh predložený v skrátenom legislatívnom konaní významný vplyv na hospodárenie Slovenskej republiky, a to spôsobom a v lehote ustanovenej osobitným zákonom,“.

Doterajšie písmená d) a e) sa označujú ako písmená e) a f).

2. V Čl. 4 ods. 1 písm. c) sa slová „poslaneckého klubu“ nahrádzajú slovami „prezidenta Slovenskej republiky, výboru národnej rady alebo poslanca národnej rady“.

**Čl. II**

Tento ústavný zákon nadobúda účinnosť 1. mája 2023.